Rikunarita-ORG/Wikinium huggingface dataset:
# גרמנית תחתית

גרמנית תחתית
Plattdüütsch, Nederdüütsch, Nedersaksisch|  |
|
מדינות |
גרמניה, דנמרק, הולנד, פולין |
|
אזורים |
מערב אירופה |
|
דוברים |
5,000,000  |
|
שפת אם |
1 עד 3 מיליון |
|
כתב |
אלפבית לטיני  |
|
משפחה |
הודו-אירופית
גרמאנית
גרמאנית מערבית
**סקסונית תחתית** |
|
לאום |
לא רשמית באף מדינה |
|
מוסד |
אין גוף מפקח |
|
קוד שפה |
nds  |
|
קוד ISO 639-2 | nds  |
|
קוד ISO 639-3 | nds  |
|
ראו גם | **שפה • כתב • רשימת שפות** |
|   |

הניבים הסקסוניים התחתיים. באזורים הצהובים מדוברים, במידה זו או אחרת, ניבים של גרמנית תחתית.
**גרמנית תחתית** (Plattdüütsch ,Nederdüütsch), או **סקסונית תחתית** (Nedersaksisch), היא שפה גרמאנית המדוברת בצפון גרמניה, במזרח הולנד ובדרום דנמרק, וכן בקהילות מבודדות בצפון פולין.

לפעמים, "גרמנית תחתית" היא הגדרה לכל ניב גרמני שהוא שונה מגרמנית, אך אין זה מושג בלשני. ברוב המקרים בהם נעשה שימוש בשם "סקסונית תחתית", הכוונה לניבים של גרמנית תחתית. משום כך, ההגדרה העברית היא "סקסונית", אף על פי שגם זה לא מדויק, משום ששמה האמיתי הוא "סקסונית תחתית".

## מצב רשמי

בשנת 1999, סקסונית הוכרה על ידי גרמניה כשפה אזורית לפי החוק האירופי לשפות אזוריות או שפות מיעוט.

## היסטוריה

סקסונית עתיקה היא הקודמת לגרמנית תחתית, והיא עלתה על הכתב החל מהמאה התשיעית לספירה.

גרמנית תחתית בינונית הועלתה על הכתב החל מהמאה ה-16, והייתה לה השפעה חזקה על שפות בלטיות כגון ליטאית ולטבית, וכן על שפות סקנדינביה ועל השפה האסטונית. היא דוברה בכל אגן הים הבלטי והים הצפוני. היא קודמת ישירה לסקסונית המודרנית.

## שינוי בהגייה

הסקסונית התחתית, בדומה לשפות גרמאניות רבות אחרות, פרט לגרמנית, לא הושפעה ממעתק ההגאים הגרמאני השני. לכן, ישנן מילים רבות בסקסונית, אשר דומות למקבילתן בשפות גרמאניות אחרות, כדוגמת אנגלית והולנדית:

| האות בגרמנית תחתית | האות בגרמנית עילית | עברית | סקסונית | הולנדית | אנגלית | גרמנית |
| --- | --- | --- | --- | --- | --- | --- |
| k | ch | אני | ik | ik | I | ich |
| d | t | יום | dag | dag | day | tag |
| t | s | מים | water | water | water | wasser |
| p | f | ספינה | schipp | schip | ship | schiff |
| v/w/f | b | אישה | wief | wijf | wife | weib |

## מערכת כתיבה

סקסונית משתמשת באלפבית לטיני, עם האותיות הנוספות: Ä ,Ö ,Ü ,ß ,IJ.

## קישורים חיצוניים

* אתר הולנדי עם מידע על כל השפות האזוריות המדוברות במדינה (באנגלית)
# האשמים (סרט, 2018)

האשמים
Den skyldige|  |
|
בימוי |
גוסטב מולר |
|
הופק בידי | Lina Flint  |
|
תסריט |
גוסטב מולר ואמיל ניגר אלברסטן |
|
עריכה | Carla Luffe Heintzelmann  |
|
שחקנים ראשיים |
יקוב קדרגרן |
|
צילום | Jasper Spanning  |
|
מדינה |
דנמרק  |
|
חברת הפקה |
נורדיסק פילם  |
|
חברה מפיצה |
ורטיגו מדיה, סרטי מגנוליה  |
|
שיטת הפצה |
וידאו על פי דרישה  |
|
הקרנת בכורה |
14 ביוני 2018  |
|
משך הקרנה |
85 דק'  |
|
שפת הסרט |
דנית  |
|
סוגה |
פשע, דרמה, מתח |
|
הכנסות באתר מוג'ו |  theguilty |
|
פרסים | * IFFR audience award
* Sundance Film Festival - Audience Award – Best Foreign Feature Film
 |
| **דף הסרט ב־IMDb** |
|   |

**האשמים** (בדנית: **Den skyldige**) הוא סרט מתח דני משנת 2018, שכתב וביים גוסטב מולר. הסרט זכה בפרס הקהל בפסטיבל סאנדנס 2018, והיה גם המועמד הדני לסרט הזר הטוב ביותר בטקס פרסי האוסקר ה-91 (ובסוף לא נכנס לרשימת המועמדים הסופית).

בשנת 2021 נפליקס הוציאו עיבוד אמריקאי לסרט בשם "האשמה" בכיכובו של ג'ייק ג'ילנהול.

## תקציר

עלילת הסרט מתרחשת במיקום אחד: מוקד חירום של משטרת קופנהגן, במהלך לילה אחד. בסרט מופיעה דמות יחידה, ומרבית הדמויות האחרות נשמעות רק בקולן.

גיבור הסרט הוא אסגר הולם, קצין משטרה שעובד במשמרת לילה במוקד החירום. הוא בלש ותיק ומנוסה, שנאלץ לאייש את המוקד עד לסיום הליך משמעתי שמתנהל נגדו. הוא מקבל שיחת חירום מאישה שטוענת שנחטפה, ובאמצעות הטלפון בלבד הוא יוצא למרוץ נגד הזמן כדי להציל אותה.

## שחקנים

* יאקוב סדררגרן בתפקיד אסגר הולם
* ג'סיקה דינאג' בתפקיד איבן אוסטרגארד (קול בלבד)
* עומר שרגאווי בתפקיד ראשיד (קול בלבד)
* יוהאן אולסן בתפקיד מיכאל ברג (קול בלבד)
* קטינקה אוורס-יאנסן בתפקיד מטילדה אוסטרגארד (קול בלבד)
* יאקוב לומאן בתפקיד בו (קול בלבד)
* סימון בנביירך בתפקיד ניקולאי ינסן (קול בלבד)
* לורה ברו בתפקיד טניה בריקס (קול בלבד)
* מורטן טונבו בתפקיד טורבן

## ביקורת

הסרט קיבל ביקורות טובות באתר הסקירות Rotten Tomatoes: "מלוטש, משוחק היטב ובנוי באופן אינטליגנטי, מותחן מעולה, בעל עוצמה רבה תוך שימוש בקומץ של מרכיבים קולנועיים בסיסיים ויעילים". שבחים רבים קיבל השחקן יאקוב סדרגרן בתפקיד אסגר. "סדרגרן מצוין בתפקיד השוטר השקול והרגוע לכאורה, שלכוד במשרד וכל הזמן חושב איך להשיג את התשובות הנדרשות מבני שיחו המעורערים", נכתב בגלובס ובטיים אאוט. את עבודתו של הבמאי מולר, שזו יצירת הביכורים שלו, העריך יאיר רוה "די וירטואוזיית". ארז דבורה מציין ש"הסרט הוא דוגמה מרשימה לאופן בו ניתן לנצל את המגבלות הכפויות של צמצום במקום ובמספר הדמויות כדי להעצים את בניית המתח"

## קישורים חיצוניים

* "האשמים", במסד הנתונים הקולנועיים IMDb (באנגלית)
* "האשמים", באתר AllMovie (באנגלית)
* "האשמים", באתר Rotten Tomatoes (באנגלית)
* "האשמים", באתר Box Office Mojo (באנגלית)
* "האשמים", באתר Metacritic (באנגלית)
* "האשמים", במסד הנתונים הקולנועיים KinoPoisk (ברוסית)
* אבנר שביט‏, "האשמים": מותחן אפקטיבי והישג קולנועי מרשים, ובכל זאת מדובר בפספוס, באתר וואלה, 1 בפברואר 2019
* ארז דבורה, ביקורת סרט: "האשמים" ירתק וימתח אתכם - עם גיבור אחד בלבד, באתר ynet, 3 בפברואר 2019
* עופרה עופר אורן, "האשמים": רוצו לראות, בבלוג "סופרת ספרים", 7 בפברואר 2019(הקישור אינו פעיל)

## הערות שוליים
# ויקראם סאראבהאי

ויקראם סאראבהאי
વિક્રમ સારાભાઇ|  |
|
לידה |
12 באוגוסט 1919 אחמדאבאד, הראג' הבריטי  |
|
פטירה |
30 בדצמבר 1971 (בגיל 52) טריוונדרום, הודו  |
|
מדינה |
הודו, אנגליה |
|
ענף מדעי |
פיזיקה |
|
השכלה | * קולג' סנט ג'ון, קיימברידג'
* אוניברסיטת קיימברידג'
* Gujarat College
 |
|
מנחה לדוקטורט |
צ'נדרסקהארה ונקאטה ראמאן  |
|
תפקיד |
יושב ראש הארגון ההודי לחקר החלל (1963–1971)  |
|
תארים |
דוקטור במדעים  |
|
אב | Ambalal Sarabhai  |
|
השקפה דתית |
ג'ייניזם  |
|
בת זוג | Mrinalini Sarabhai  |
|
ילדים | Mallika Sarabhai, Kartikeya Sarabhai  |
|
פרסים והוקרה | * פרס שאנטי סווארופ בהטנגר למדע וטכנולוגיה (1962)
* Padma Vibhushan in science & engineering (1972)
* פדמה באושן במדע והנדסה (1966)
 |
|
תרומות עיקריות |
|
חקר קרינה קוסמית, יזם וקידם את תוכנית החלל של הודו |
|   |

**ויקראם אמבאלאל סַארַאבְּהַאי** (בגוג'ראטית: **વિક્રમ અંબાલાલ સારાભાઇ** ‏, 12 באוגוסט 1919 - 31 בדצמבר 1971) פיזיקאי ומהנדס הודי, אבי תוכנית החלל של הודו.

## סאראבהאי כמייסד מוסדות מחקר מדעיים

במהלך פעילותו המדעית והמינהלית, יזם סאראבהאי והקים 43 מוסדות מחקר, פיתוח ומדע ברחבי הודו. בתקופות מסוימות עמד במקביל בראש מספר ניכר של מוסדות מחקר אלה. כחלק מהשנה הגיאופיזית הבינלאומית (1958-1957) הקים סאראבהאי מכון לחקר הקרינה הקוסמית, בהרי קשמיר.

## סאראבהאי ותוכנית החלל ההודית

סאראבהאי נחשב לאבי תוכנית החלל של הודו. בכוח מנהיגותו והכריזמה שלו, הצליח לשכנע את הדרגים הפוליטיים בהודו לתמוך בהקמתה. סאראבהאי הקים את מרכז החלל הראשון בהודו, בו מצויים מתקני ייצור, שליטה, בקרה ושיגור.

סאראבהאי עמד על כך שהודו זקוקה לעצמאות בחלל, קרי פיתוח לוויינים מייצור עצמי, משגרים ומערכות שליטה ובקרה. ציטוט מדברים שאמר משמש כמוטו לסוכנות החלל ההודית עד היום, ומופיע במקורות רבים, כולל פרסומים של סוכנות החלל ההודית, תערוכות וכנסים בנושאי חלל:

>
> There are some who question the relevance of space activities in a developing nation. To us, there is no ambiguity of purpose. We do not have the fantasy of competing with the economically advanced nations in the exploration of the moon or the planets or manned space-flight. But we are convinced that if we are to play a meaningful role nationally, and in the community of nations, **we must be second to none in the application of advanced technologies to the real problems of man and society**.
>
>
>
>

## מרכז החלל ויקראם סאראבהאי

מרכז החלל הגדול והחשוב ביותר של הודו נקרא על שמו של סאראבהאי. במרכז זה מתבצעות רוב עבודות המחקר והפיתוח בתחום החלל בהודו, אך לא שיגורים לחלל.

## פרסים והוקרה

הנחתת על הירח, כחלק ממשימת צ'אנדריאן 2, נקראת ויקראם, על שמו.

## קישורים חיצוניים

 מדיה וקבצים בנושא **ויקראם סאראבהאי** בוויקישיתוף

* ויקראם סאראבהאי, באתר פרויקט הגנאלוגיה במתמטיקה
* ביוגרפיה של סאראבהאי, באתר הפדרציה הבינלאומית לאסטרונאוטיקה(הקישור אינו פעיל)
* ויקראם סאראבהאי, באתר אנציקלופדיה בריטניקה (באנגלית)

## הערות שוליים
# BIBSYS

הלוגו הרשמי של ארגון BIBSYS, רשות ממשלתית, השייכת למשרד החינוך והמחקר של נורווגיה. הארגון מספק שירותי תוכן מחקרי ולימודי
**BIBSYS** היא רשות ממשלתית השייכת למשרד החינוך והמחקר של נורווגיה. הרשות מספקת שירותי תוכן מחקרי ולימודי, בהם שירותי אחסון, שליפה והעברת מידע ומטה-דאטא של מקורות חיוניים ללימוד ולמחקר (ספרי עיון ולימוד, כתבי עת מדעיים, עבודות מחקר, מאמרים ועוד). הרשות פועלת בשיתוף אוניברסיטאות, מכללות אקדמיות, מכני מחקר והספרייה הלאומית של נורווגיה. הרשות מספקת לחוקרים ולתלמידים גישה למקורות ולספריות באמצעות שירותי ממוחשבים ברשת האינטרנט (בפרט הפורטל oria.no). הרשות מהווה את הנציג הלאומי הנורווגי למיזם DataCite (ניהול ציטוטים גלובלי) ומנהלת את הקודי המזהים הבינלאומיים של הפריטים בקטלוגי הספריות בנורווגיה.

## היסטוריה

היחידה הוקמה ב-1972 במסגרת האוניברסיטה הנורווגית למדעים וטכנולוגיה בשיתוף החברה המלכותית הנורווגית למדע וספרות (Det Kongelige Norske Videnskabers Selskabs Bibliotek) במטרה למחשב ספריות אקדמיות וספריות מחקר. היחידה צמחה מניהול שתי ספריות בטרונדהיים למערכת הלאומית לניהול ספריות מחקר במדינה וספקית שירותי מידענות מגוונים לצרכני ספריות אלה.

## קישורים חיצוניים

* אתר האינטרנט הרשמי של BIBSYS (באנגלית)
# שון פארקר

שון פארקר
Sean Parker|  |
|
לידה |
3 בדצמבר 1979 (בן 46) הרנדון, ארצות הברית  |
|
מדינה |
ארצות הברית  |
|
השכלה | * תיכון אוקטון
* Chantilly High School
 |
|
בת זוג | אלכסנדרה לנאס (מ-2012)  |
|
פרסים והוקרה | Australian Dance Awards  |
|   |

**שון פארקר** (באנגלית: **Sean Parker**; נולד ב-3 בדצמבר 1979) הוא יזם אינטרנט אמריקאי. פארקר ייסד את נאפסטר במשותף עם שון פנינג, את הרשת החברתית פלקסו, את פלטפורמת ההתרמות קאוסס והוא היה חלק מהנהלת הרשת החברתית פייסבוק. הונו הוערך בתחילת 2012 ב-2.1 מיליארד דולר.

## ביוגרפיה

אביו החל ללמד אותו תכנות כשהיה בן שבע. בגיל 16, הוא נידון לעונש של שירות בקהילה עקב פריצה למחשב. סיים תיכון במחוז פיירפקס שבווירג'יניה בשנת 1998.

בשנת 1999 ייסד פארקר במשותף עם שון פנינג את נאפסטר (באנגלית: Napster), מחלוצות שיתוף קובצי המוזיקה ברשת האינטרנט. נאפסטר משכה את זעמם של חברות התקליטים ושל איגוד תעשיית התקליטים האמריקאית. תביעות משפטיות מצד גורמי תעשיית המוזיקה גרמו לו בסופו של דבר לסגור את השירות.

בחודש נובמבר 2002 הוא השיק את פלקסו, שהציעה שירות של ספר כתובות מקוון ושולבה בסופו של דבר בתוכנת הניהול Microsoft Outlook. הוא עזב את פלקסו עקב מחלוקת לא ידועה עם שני בעלי מניות של החברה.

בשנת 2004 החל פארקר לייעץ ליוצרי פייסבוק, הפך לנשיאה הראשון של החברה וקיבל 7% ממניותיה, כשהפכה לתאגיד באותה השנה. הוא נאלץ לעזוב את תפקידו לאחר שנעצר על אחזקת קוקאין. המשטרה תפסה סמים במסיבה שנערכה בבית ששכר במהלך טיול בצפון קרוליינה, אך הוא לא חויב בדין עקב חוסר ראיות. מי שדחף את הדחתו היה המשקיע הגדול ביותר של פייסבוק, ג'ים ברייר. פארקר ממשיך כיום לסייע לפייסבוק בתפקיד רשמי.

בשנת 2006 הצטרף למייסדים של קרן הון סיכון שבסיסה בסן פרנסיסקו.

בשנת 2010 התחייב לתרום 100,000 דולר לקמפיין לליגליזציה של מריחואנה בקליפורניה, הידועה כהצעה 19 של קליפורניה (שלא התקבלה לבסוף).

פעילותו של פארקר בחברת פייסבוק מתוארת בסרט "הרשת החברתית", שם הוא גולם על ידי ג'סטין טימברלייק.

בשנת 2014 פרקר ספג ביקורת כשהשתלט על יער ציבורי, שמורת טבע, והשחית אותו לצורכי החתונה שלו.

ב-2013 נשא לאישה את אלכסנדרה לנאס. לזוג בת ובן.

## קישורים חיצוניים

 מדיה וקבצים בנושא **שון פארקר** בוויקישיתוף

* שון פארקר, ברשת החברתית פייסבוק
* שון פארקר, ברשת החברתית X (טוויטר)
* שון פארקר, ברשת החברתית LinkedIn
* שון פארקר, באתר אנציקלופדיה בריטניקה (באנגלית)
* פז חסדאי‏, מעושרים: ד"ר נאפסטר ומיסטר פייסבוק, באתר וואלה, 12 באוגוסט 2013
* סטיבן ברטוני, "הילד הרע של האינטרנט" במיזם חדש: רוצה למצוא תרופה לאלרגיה, באתר "פורבס ישראל", 18 בדצמבר 2014
# המדינות והטריטוריות הפדרליות של מלזיה

מלזיה היא פדרציה המורכבת מ-13 מדינות (Negeri) ו-3 טריטוריות פדרליות (Wilayah Persekutuan). המדינות והטריטוריות מחולקות מנהלית לנפות. חלק מהמדינות מוגדרות כממלכות או סולטנויות, ובראשן עומד שליט שתארו עובר בירושה.

מפת מחוזות ומדינות מלזיה

| מס' | שם | בירה | שם בשפת המקור | אוכלוסייה נכון לשנת 2021 | שטח |
| --- | --- | --- | --- | --- | --- |
| ממוקמות בחצי האי המלאי |
| 1 | סולטנות ג'והור | ג'והור באהרו | Johor Darul Ta'zim | 3,794,000 | 19,166 |
| 2 | סולטנות קדה | אלור סטר | Kedah Darul Aman | 2,194,100 | 9,492 |
| 3 | סולטנות קלנטן | קוטה בהרו | Al-Wilayah Kelantan Darul Naim | 1,928,800 | 15,040 |
| 4 | סולטנות פהנג | קואנטן | Pahang Darul Makmur | 1,684,600 | 35,965 |
| 5 | סולטנות פרק | איפוה | Perak Darul Ridzuan | 2,508,900 | 21,146 |
| 6 | סולטנות סלנגור | שה אלם | Selangor Darul Ehsan | 6,555,400 | 7,951 |
| 7 | סולטנות טרנגנו | קואלה טרנגנו | Terengganu Darul Iman | 1,275,100 | 12,958 |
| 8 | ממלכת נגרי סמבילן | סרמבן | Negeri Sembilan Darul Khusus | 1,129,100 | 6,658 |
| 9 | ממלכת פרליס | קנגר | Perlis Indera Kayangan | 255,400 | 819 |
| 10 | מלאקה | מלאקה | Melaka | 937,500 | 1,712 |
| 11 | פננג | ג'ורג' טאון | Pulau Pinang | 1,774,400 | 1,049 |
| 12 | הטריטוריה הפדרלית פוטרג'איה | פוטרג'איה | Putrajaya | 116,100 | 49 |
| 13 | הטריטוריה הפדרלית קואלה לומפור | קואלה לומפור | Kuala Lumpur | 1,746,600 | 243 |
| ממוקמות באי בורנאו |
| 14 | סַבָּהּ | קוטה קינבאלו | Sabah | 3,833,000 | 73,631 |
| 15 | סראוואק | קוצ'ינג | Sarawak | 2,822,200 | 124,450 |
| 16 | הטריטוריה הפדרלית לבואן | בנדר לבואן | Labuan | 100,100 | 92 |

## קישורים חיצוניים

 מדיה וקבצים בנושא **המדינות והטריטוריות הפדרליות של מלזיה** בוויקישיתוף
* תיור חלוקה מנהלית

 ערך זה הוא קצרמר בנושא מלזיה ובנושא גאוגרפיה של אסיה. אתם מוזמנים לתרום לוויקיפדיה ו**להרחיב אותו**.
# באדאגה (שפה)

באדאגה
|  |
|
מדינות |
הודו |
|
אזורים |
אסיה |
|
דוברים |
134,000 (נכון ל־2011)  |
|
שפת אם |
133,500 (2011) |
|
כתב |
אלפבית טמילי ואלפבית קאנדה |
|
משפחה |
דראווידית
דרומית
טמיל - קאנדה
קאנדה - באדאגה
**באדאגה** |
|
לאום | הודו הודו |
|
קוד שפה |
bfq  |
|
קוד ISO 639-3 | bfq  |
|
ראו גם | **שפה • כתב • רשימת שפות** |
|   |

**באדאגה** (באנגלית: **Badaga**; ב**באדאגה**: **படுக**) היא שפה דראווידית דרומית המדוברת בגבעות נילגריס שבטמיל נאדו שבהודו. פירוש המילה "באדאגה" היא "איש צפון" כיוון שהשפה מדוברת על ידי אנשי הבאדאגה שהאמונה הרווחת היא שהם הגיעו מהצפון במאה ה-12. השפה גם מאוד דומה לווייאנאד צ'טי.

## הגיית השפה

### מילים בסיסיות

מילים בסיסיות בבאדאגה| אלפבית פונטי בינלאומי | עברית |
| --- | --- |
| /noː/ | מחלה |
| /po˞˞ː/ | צלקת |
| /mo˞e˞/ | נבט |
| /a˞e˞/ | מאורת נמרים |
| /ha˞ːsu/ | להתפשט (להתרחב) |
| /ka˞˞ːʃu/ | להסיר |
| /i˞ːu˞˞/ | שבע |
| /be˞ː/ | צמיד שבטי |
| /be˞˞ː/ | בננה |
| /u˞˞j/ | אזמל |

## הערות שוליים

 ערך זה הוא קצרמר בנושא שפות. אתם מוזמנים לתרום לוויקיפדיה ו**להרחיב אותו**.
# אפולו (פירושונים)

**האם התכוונתם ל... אפולו – אל השמש במיתולוגיה הרומית ובמיתולוגיה היוונית
* תוכנית אפולו – תוכנית החלל של סוכנות נאס"א האמריקנית להנחתת אדם על הירח

* משימות הכנה של תוכנית אפולו:

* אפולו 1
* אפולו 4
* אפולו 5
* אפולו 6
* אפולו 7 – המשימה המאוישת הראשונה
* אפולו 8 – הקפת הירח הראשונה
* אפולו 9 – שימוש ראשון בנחתת הירחית
* אפולו 10 – חזרה כללית לנחיתה על הירח

* משימות תוכנית אפולו לנחיתה על הירח:

* אפולו 11 – הנחיתה הראשונה על הירח
* אפולו 12
* אפולו 13 – משימה שנקטעה בשל פיצוץ גז בחללית
* אפולו 14
* אפולו 15
* אפולו 16
* אפולו 17 – הנחיתה האחרונה בתוכנית על הירח

* אפולו (חללית) – רכב החלל ששימש את תוכנית אפולו
* אפולו-סויוז – מבצע חלל משותף של ארצות הברית ושל ברית המועצות
* אפולו 13 (סרט) – סרט קולנוע על משימת אפולו 13
* אפולו אונו – מתחרה בהחלקה מהירה על הקרח אמריקאי
* ים אפולו (אונייה) – אוניית צובר בבעלות סינית, ששקעה בסמוך לקייפטאון ביוני 1994
* קרחון אפולו – קרחון באנטארקטיקה
* פרשת אפולו – תקרית משנת 1965 שבה אבד אורניום מועשר במשקל שבין 91 ל-272 קילוגרם

אישים:

* בתיה אפולו – ציירת ישראלית
* עומאר אפולו – הוא זמר-יוצר אמריקאי

חברות:

* אפולו פאוור – חברת אנרגיה סולארית ישראלית
* גולד אפולו – חברת אלקטרוניקה טאיוואנית

מבוניות:

* אפולו אינטנסה אמוזיונה – מכונית ספורט המוגדרת מכונית על מתוצרת יצרנית הרכב הגרמנית גומפרט המייצרת מכוניות-על ומכוניות מרוץ, אשר מיוצרת משנת 2019 בגרמניה
* ביואיק אפולו – מכונית קומפקטית שיוצרה על ידי חטיבת המכוניות ביואיק
* גומפרט אפולו – מכונית על גרמנית מתוצרת חברת גומפרט
* הולדן אפולו – מכונית משפחתית גדולה שיוצרה על ידי יצרנית הרכב האוסטרלית ג'נרל מוטורס-הולדן

|  |  |
| --- | --- |
| פירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב”אפולו“
* דפים ששמם מכיל ”אפולו“
* חיפוש ”אפולו“ בוויקיפדיה
 |
# בומביי (מדינה)

בומביי
Bombay State
बॉम्बे राज्य
बॉम्बे संस्थान
બૃહદ મુંબઇ રાજ્ય| סמל |
|  |
|  |
|
מדינת בומביי על רקע מדינות הודו, 1951 |
|
ממשל |
|  |
מורארג'יי דסאי  |
|
שפה נפוצה |
מראטהית  |
|
היסטוריה |
|
תאריכי הקמה |
15 באוגוסט 1947  |
|
תאריכי פירוק |
1 במאי 1960  |
|
ישות קודמת | נשיאות בומביי, Baroda, Western India and Gujarat States Agency, סוכנות מדינות הדקאן, Hyderabad State (1948-1956)  |
|
ישות יורשת |
ראג'סטאן, קרנאטקה, מהאראשטרה, גוג'ראט  |
|   |

**מדינת בומביי** (באנגלית: **Bombay State**; בהינדי: **बॉम्बे राज्य**; במראטהית: **बॉम्बे संस्थान**; בגוג'ראטית: બૃહદ મુંબઇ રાજ્ય) היא מדינה הודית לשעבר שהתקיימה בשנים 1950–1960. שטחי המדינה נכללים כיום במהראשטרה גוג'ראט וקרנאטקה.

ב-1 בנובמבר 1956 שונו גבולות מדינת בומביי במסגרת הארגון מחדש הכללי של מדינות הודו על פי קווים לשוניים, וצורפו אליה טריטוריות שונות, בהם מדינות סאורשטרה וקוץ'. ב-1 במאי 1960, מדינת בומביי פוצלה בין גוג'ראט, בעלת אוכלוסייה דוברת גוג'ראטית ומהראשטרה, עם אוכלוסייה דוברת מראטהית.

## היסטוריה

מדינת בובמביי והארגון מחדש של 1956: באדום אזורים שהיו חלק מהמדינה ונותרו חלק ממנה. בירוק האזורים שהועברו אליה מהיידראבאד, בכחול אזורים שהועברו אליה ממאדהיה פרדש, בצהוב וכתום מדינות קוץ' סאושטרה שסופחו למדינת בומביי. האזורים בוורוד בהיר הועברו למייסור וראג'סטן
בתקופת הראג' הבריטי, מרבית מהחוף המערבי של הודו היו תחת שלטון בריטי ישיר כחלק מנשיאות בומביי. לאחר עצמאות הודו ב-1947 וכאשר הודו חולקה, נשיאות בומביי נותרה חלק מהודו, בעוד מחוז סינד הפך לחלק מפקיסטן. השטח שנותר בידי הודו הפך למדינת בומביי כאשר נכנסה חוקת הודו לתוקף ב-26 ביוני 1950. במדינה החדשה נכללו מדינות נסיכותיות שלא היו חלק מנשיאות בומביי הבריטית.

כתוצאה מארגונן מחדש של מדינות הודו ב-1 בנובמבר 1956, הועברו המחוזות הדרומיים דוברי קאנדה ממדינת בומביי למדינת מייסור ואזור קטן בצפון הועבר לראג'סטן. למדינת בומביי נוספו האזורים דוברי מראטהית של מדינת היידראבאד ומאדהיה פרדש, ומדינות סאושטרה וקוץ' דוברות הגוג'ארטית. בתקופה זו כונתה מדינת בומביי "מהא דובהאשי רג'יה", או "המדינה הדו-לשונית הגדולה".

בשנת 1956 המליצה הוועדה לארגון מחדש של המדינות, בניגוד לרצונו של ג'ווהרלל נהרו, על הקמת מדינה דו-לשונית למהרשטרה-גוג'אראט, כשבומביי משמשת כבירתה, בעוד שבדיונים בלוק סבהה ב-1955 דרשה מפלגת הקונגרס כי בומביי תהיה עיר-מדינה אוטונומית. בבחירות 1957, תנועת סמיוקטה מהראשטרה התנגדה להצעות אלו, ועמדה על כך שבומביי תוכרז כבירת מהרשטרה.

מדינת בומביי פוצלה למדינות מהראשטרה וגוג'ראט ב-1 במאי 1960.

בעקבות הפגנות של תנועת סמיוקטה מהראשטרה שבהן נהרגו 107 בני אדם על ידי המשטרה, מדינת בומבי אורגנה מחדש על פי קווים לשוניים. אזורים דוברי גוג'ראטי של מדינת בומביי חולקו למדינת גוג'ראט בעקבות תנועת מהאגוג'ראט.

## ממשל ופוליטיקה

מדינת בומביי ירשה את האספה המחוקקת של נשיאות בומביי, שהייתה בית מחוקקים דו-ביתי. במהלך ימיה של המדינה, כהנו בה שלושה ראשי שרים: ב. ג. קהאר (1946–1952), מורארג'י דסאי (1952–1957) וישוונטרו בלוונטרו צ'אוואן (1957–1960).

## קישורים חיצוניים

 מדיה וקבצים בנושא **בומביי** בוויקישיתוף
## הערות שוליים
# MeSH

**MeSH** (ראשי תיבות של: **Me**dical **S**ubject **H**eadings; באופן מילולי: כותרות נושא רפואיות) הוא אוצר מילים מקיף ומבוקר, ליצירת רשימת מאמרים וספרים בתחום מדעי החיים שנוצר ומעודכן על ידי הספרייה הלאומית לרפואה של ארצות הברית (NLM).

## שימושים

MeSH נמצא בשימוש בסיס הנתונים של MEDLINE ושל PubMed, ברישום "ClinicalTrials.gov", לסווג מחלות אשר נלמדות על ידי ניסויים הרשומים ב-ClinicalTrials.gov, ועוד. הוא מהווה גם אוצר מילים נרדפות המאפשר חיפוש.

## קטגוריות

הקטגוריות הראשיות של MeSH הן:

* אנטומיה [A]
* אורגניזמים [B]
* מחלות [C]
* כימיקלים ותרופות [D]
* שיטות וציוד אנליזה, אבחון וטיפול [E]
* פסיכיאטריה ופסיכולוגיה [F]
* ביולוגיה [G]
* פיזיקה [H]
* אנתרופולוגיה, חינוך, סוציולוגיה ותופעות סוציאליות [I]
* טכנולוגיה של מאכלים ומשקאות [J]
* מדעי הרוח [K]
* מידענות [L]
* אנשים [M]
* רפואה [N]
* מאפייני פרסום [V]
* מקומות גאוגרפיים [Z]

## היסטוריה

ה-MeSH הוצג ב-1960, עם אינדקס הקטלוג של NLM עצמו וכותרות הנושא של האינדקס הביבליוגרפי "*Index Medicus*" (או *IM*, הוצאת 1940), כקודמיו. הוצאת הגרסה המודפסת השנתית של MeSH הופסקה ב-2007 כך ש-MeSH זמין כעת באינטרנט בלבד. הוא ניתן לדפדוף והורדה בחינם דרך PubMed.‏ MeSH תורגם למספר רב של שפות ומאפשר איחזור מסמכים משפות שונות.

## קישורים חיצוניים

 מדיה וקבצים בנושא **MeSH** בוויקישיתוף

* אתר האינטרנט הרשמי של MeSH (באנגלית)

## הערות שוליים